
<<สนามแข่งที่ต้องวัดความเร็ว>>

     นิมมานเหมินทร์ซอย 9 เข้าซอยไปประมาณ 300 เมตร ร้านอยู่ในโครงการ Talk Teak Plaza ตัวร้านจะอยู่หลังร้านกาแฟวาวี อยู่บริเวณตรงกลางๆครับ

<<โค้ชเท้าผีตัวเก๋า ติวก่อนออกซิ่ง>>

     เก็บลิสท์ไว้ในดวงใจนานแสนนาน สำหรับน้อง GB ผู้โปรดปรานของหวานแนวเย็นๆหวานๆแล้ว ไม่พลาดจะมาเยี่ยมเยียนร้านนี้จ๊ะ สำหรับร้านนี้คะแนนสูงจนดูน่าสนใจปนแอบกลัวกันนิดๆ ก็ทำเราคิดเหมือนกันว่าจะมาลองโดนดีหรือไม่ 555+

     Ice creamery – Happiness condensed หรือความสุขแบบย่อส่วน คล้ายๆสายย่อ หรือออส่วนอย่างไรไม่ทราบ ทีมงานคนหนึ่งได้กล่าวไว้ 555+ ชื่อร้านที่เกิดจากการรวมของคำว่า Ice cream และ merry ที่แปลว่า รู้สึกมีความสุข และสนุกสนาน สมาสวานรวมกันให้ได้ความหมายดี๊ดี ในทำนองที่ ร้านที่ให้ประสบการณ์อันแสนหวานของความสุขและสนุกสนานกับไอศครีมแบบที่ให้คุณได้ enjoy กันอย่างเรียบง่ายจ๊ะ

     แต่จะว่าไปการจะพบพานร้านนี้นั้น จะว่าง่ายก็ไม่ง่าย หรือจะยากก็ไม่ยาก เอ๊ะตกลงยังไง 555+ เพราะด้วยความที่ตัวร้านเองไม่ได้เปิดอยู่บริเวณติดถนนของซอยนิมมานเหมินทร์ แอบอยู่หลังร้านกาแฟอีกทีหนึ่ง อยู่ในโครงการ Tall Teak Plaza ทำให้ปิดบังสายตาของเหล่านักชิมพอสมควร หน้าร้านดูเรียบง่าย เหมือนจะใหญ่ แต่แท้จริงแล้ว แคบมากๆ 555+ เพียงแต่ได้พื้นที่ในลักษณะแนวยาวๆ เราเดินเข้าไปเจอความแน่นหนาของโต๊ะด้านใน เล่นเอาทีมงานขาใหญ่ (ไม่ได้เป็นเจ้าพ่อหรือโรคเท้าช้างนะจ๊ะ แค่อ้วนเฉยๆ 555+) เดินลำบากเล็กน้อย แต่ก็กะเสือกกระสนเข้าไปให้จนได้ 555+ 

     จะสั่งร้านนี้มีกรรมวิธีไม่ยาก เลือกใบสั่ง 3 แบบ เริ่มด้วยสีชมพูหวานแห๋วว ซึ่งเป็นแบบฟินในแบบของตัวเอง เลือกไอศกรีมรสโปรดกันได้เลย ด้วยช็อกโกแลต วานิลลา ชาเขียว กล้วย ชาไทย นมชมพู 59 บาท ส่วน  เพียวโยเกิร์ต สตรอเบอร์รี่ รสนม มะพร้าว เสาวรส มะม่วง ถ้วยละ 69 บาท จากนั้นเลือก topping เช่น เยลลี่ ปีโป้ โอรีโอ้ บราวนี่ คิทแคท เป็นต้น 10 และ 15 บาท สาดกันไปตามกิเลศ และซอสปิดหน้าอีก 4 ตัว มีช็อกโกแลต คาราเมล สตรอเบอร์รี่และบลูเบอร์รี่จ๊ะ 

     แต่ถ้าใครหมดมุก แต่อยากkeepลุคส์ดูดี จับแบบเซ็ตเบ้งๆ ละเลงความหวานเย็นกันได้ ด้วยใบสั่งสีเหลือง มีเมนูแนะนำทั้ง เมลอน ฟอนดู มะม่วง ไข่แดง มันฝรั่ง ชาเขียว ซึ่งราคาดูอาจเอื้อมได้ไม่ยาก ทำให้ยิ่งอยากจะลองโดนเข้าไปอีก น้ำท่าไม่ต้องเป็นห่วง สำหรับคนคอแห้งเต่าหาว สาวน้ำฟรีๆจากแทงค์ด้านนอกกันให้ท้องตึงกันไปจ๊ะ จากนั้นนำไปส่งที่หน้าเคาร์เตร์ แล้วนำต้นตะบองเพ็ชรที่มีหมายเลขกำกับ เลือกเอาตามใจชอบ จะเอากลับบ้านก็ได้ แต่ในร้านเข้ามีกล้องนะจ๊ะ ขโมยต้นตะบองเพชรก็ติดปีหกเดือนเหมือนกัน แล้วจะหาว่าไม่เตือน 555+ รอไม่นานความสุขเหมือนจะมาเสริ์ฟ แต่จะเงิบหรือเลิฟต้องมาลองดูกันจ๊ะ

<<คู่ต่อสู้ ที่ต้องฟาดฟัน>>

     - Egg yolk lava (129 บาท) ???????????????????? : แปลกๆอย่างเรา มันต้องลองของแปลก 555+ จานไม้ใหญ่ไม่ธรรมดา บรรทุกภูเขาไอศกรีมโยเกิร์ตรสเปรี้ยวธรรมชาติ สูงประมาณ เกือบๆ 30 ซ,ม, ขาวโพลนสวยงาม ดูเนื้อละเอียด แต่หน้าตาน้ำแข็งไส ไม่เหมือนบิงซูของเกาหลี เนื่องด้วยทางร้านทำเป็นลักษณะสไตล์ของไตหวันที่เนื้อจะออกเป็นเส้นๆแพๆแต่ก็มีความละเอียด นุ่ม เหนียวไม่ต่างกัน ราดนมข้นสีออกขาวขุ่น เพิ่มความฟินกันเบาๆ ทานคู่กับกีวีสดๆ วางเรียงสวย และไข่ดิบ สีส้มฟองโต ดูสด เด้งดึ๋ง ตอกใส่ทัพพีไม้วางเคียงข้าง วิธีการทานน้องแนะนำว่า ตีไข่ละเลงในกาสีขาว แล้วเทราดบน้ำแข็งไส ให้กลายเป็นไข่แดงบนน้ำแข็ง 555+ จากนั้นจ้วงกินกันต่อไปตามแต่ละท่วงท่า ทานกันแล้วเข้ากันได้ดี ดีงามอย่างน่าประหลาด...

     - Ice creamry and chips (129 บาท) ???????????????????? : เด่นด้วยมันฝรั่งอบกรอบประมาณ 1 ห่อ ขนาด 20 บาท (ทีมงานบอกรู้ได้ไงเนี้ย ก็ฉันเห็นเค้าแกะอยู่หลังเคาร์เตอร์ 555+) วางเรียงราดด้วยซอสช็อกโกแลตและเพิ่มสัมผัสด้วยเกร็ดช็อกโกแลต มันฝรั่งออกรสเผ็ดเค็มตัดกับซอสและเกร็ดได้ดี ทานคู่กับไอศกรีมช็อกโกแลตที่เนื้อเนียนๆ เข้มข้นได้ใจ สูงท่วมเช่นเคย แถมราดด้วยนมข้นและซอสเข้าไปอีก พร้อมวิปครีมอีกหนึ่งก้อน รวมๆแล้วดีเลิศ อารมณ์ประมาณ เผ็ด เค็ม หวาน เย็นๆ ประทับใจซะงั้นจ๊ะ...555+
  
<<วัดกันที่ทางตรง สู่ธงหมากรุก>>

     >รสชาติ – 5/5 : วัตถุดิบดีงาม และรสสัมผัสดีเลยครับ ไอศครีมมีความโดดเด่นเป็นเอกลักษณ์ ปุยช่างนุ่มนวล ละมุนดี แต่มันและเหนียว ดั่งไอศครีม ได้ความหวานและความเข้มข้น รสชาติชัดเจนดีทุกรส ทานไปเรื่อยๆไม่มีจาง และแต่ที่โดนใจพวกเรามากที่สุด คงเป็นเรื่องการดีไซน์รสชาติที่ผสมผสานกันระหว่างไอศครีมและตัวเคียงได้อย่างลงตัวดีมาก ดูเหมือนไข่ดิบจะไม่ค่อยเข้ากับไอศครีม น่าจะคาวและทำให้รสชาติแปลก แต่ไม่เลย ช่วยเสริมรสและเค้นความมันหอม และเข้มข้นได้เป็นอย่างดี เช่นเดียวกับมันฝรั่ง ทำให้รสชาติเกิดความครบรสมากขึ้น และเกิดรสสัมผัสที่แตกต่าง สร้างความสนุกสนานในการทานได้เป็นอย่างดี หน้าตาน่าทานดีมาก  เราจึงไม่ต้องคิดให้เยอมาก เอาเต็มๆไปเลยจ๊ะ

     >ราคา – 5/5  : ขอย้ายสำเนาทะเบียนบ้าน มาอยู่ด้วยได้ไหมเค๊อะ ถามว่าราคาไอศครีมแบบเซ็ทในปัจจุบันนั้น โหดร้ายมากขึ้นเรื่อยเมื่อสมัยเก่าก่อนเราทานไอศครีมซันเดย์สักถ้วยต้องใช้เงินเท่าไหร่ แต่เดี๋ยวนี้เป็นอย่างไรหล่ะ 555+ แม้แต่ร้านไอศครีมซันเดย์แห่งชาติสาขามากที่สุดในประเทศ ยังโดนขั้นต่ำแก้วละ 120 ขึ้นไปเลยชิมิ 555+ เราจึงใช้ตรรกะกากๆดังกล่าว 555+ มาพอประเมินได้ว่า ราคาที่ดูสมเหตุสมผลของเมนูที่เราได้ทานไป ดูไฉไลแจ่มว้าวไปเลย เพราะทานกันได้สบายๆ 2-3 คน ปริมาณเหมาะสมดีงาม คุณภาพเลิศ  เจอแบบนี้ น้อง GB แม้ไม่สนิท ก็อยากติดว้าวให้จ๊ะ
 
     >บรรยากาศ – 3.5/5 : ร้านแคบครับ จบ 555+ อึดอัดพอดู ด้วยเนื้อที่ที่ค่อนข้างคับแคบด้านใน เดินเหินลำบากยิ่งนัก ยิ่งเวลาน้องพนักงานเดินมาเสิร์ฟนี่ ผมเสียวจะคว่ำหลายรอบหลายโต๊ะแระ 555+ โต๊ะวางกันคับแน่น โต๊ะ-เก้าอี้นั่งทานพอได้เรื่อยๆ ตกแต่งเรียบง่ายๆ เน้นเฟอร์นิเจอร์ลายไม้ ตัดโทนสีขาวและดำ ของตกแต่งกระจุ๊กกระจิ๊กพองามตา แอร์เย็นสบายดี สะอาดสะอ้านดีใช้ได้ครับ ห้องน้ำใช้บริการด้านนอกดีใช้ได้ครับ

     >บริการ – 4/5 : พี่ๆน้องๆต้อนรับขับสู้เราดี ใส่ใจลูกค้าดีใช้ได้ พูดจาสุภาพและยิ้มแย้มแจ่มใสดี ให้คำแนะนำดี อธิบายวิธีรับประทานได้ดี เชียร์แขกดีใช้ได้ การตระเตรียมรวดเร็วดีใช้ได้ น้องพนักงานน่ารัก งานดี 555+ ดูไม่ค่อยเกี่ยวแต่ขอบอกนิดนึง 555+ สถานที่จอดรถ จอดด้านหน้าร้าน หรือฝั่งตรงข้ามร้านอาหารกลางคืนได้นิดหน่อย แต่ในซอยนี้รถจอดค่อนข้างเยอะ จอดซอยใกล้เคียงเดินมาก็ไม่มีปัญหาแต่อย่างใดครับ. 

<<ขึ้นโพเดียม กล่าวคำทิ้งท้าย>>

     ดีงาม ไปเลยจ้า

=================================

     “ รีวิวทุกฉบับ ไม่เหมาะสำหรับเจ้าของร้านใจแคบ หลงใหล หมกมุ่น และผู้ที่ไม่รู้จักผิดชอบชั่วดีของตนเอง โปรดอย่าทำตัวโลกแคบ ควรหัดเปิดหูเปิดตาเปิดกะลาเปิดใจกันบ้าง เพื่อการปรับปรุงในทุกๆด้าน ลูกค้าคือพระเจ้า พระเจ้ามีดี มีงี่เง่าบ้าง มันเป็นเรื่องปกติ แต่...พระเจ้าเอาตังมาให้คุณใช้ ไม่ได้ขอทานฟรีนะครับ ”

Just enjoy it…!!!  Flamboyant and frank review by GB.

